Lav et referat af nedenstående tekst:

Tekst:
I nat omkring klokken 03.20 rykkede Nordjyllands Beredskab ud til et mindre uheld på Skolebakken i Hasseris i Aalborg. Her var en mand ved at rydde sne på vejen, da han pludselig væltede i sin fejemaskine. - Helt udramatisk væltede han med maskinen. Årsagen kender vi ikke, men vi kan se på sporene, at han har foretaget en vending på vejen, oplyser Jakob Schmidt, der er indsatsleder hos Nordjyllands Beredskab. Ifølge indsatslederen lå maskinen på siden, da de ankom til stedet, hvor manden havde fået sin fod i klemme. Beredskabet hjalp manden ud af førerhuset og blev efterfølgende kørt til tjek på skadestuen. - Vi havde lidt oprydning bagefter, og så satte vi en strop i maskinen, fik rejst den op og trukket den ind til siden. Derefter spredte vi salt på vejen, siger indsatsleder Jakob Schmidt.

Referat:
Manden blev hjulpet ud af maskinen og efterfølgende kørt til tjek på skadestuen.